ལན།འདུལ་བ་གསང་ལུང་ལས།རང་འབྱུང་གི་མཆོད་རྟེན་བཞི་ནི།གཙོ་བོ་བཞི་ལས་སྤྲུལ་པའོ།།དེ་བཞིའི་དཀྱིལ་ན་ས་ལྷ་ལས་བཅས་པའི་མཆོད་རྟེན་ཞེས་བྱའོ།།ས་བཅུའི་ཟིལ་གྱི་གནོན་པའི་རྟགས་སུ་བང་རིམ་བཅུ་ཡོད་པ།རི་རབ་ཟུར་བརྒྱད་དང་ལྡན་པ།ཐེག་པ་རིམ་པ་དགུའི་དོན་གསལ་བའི་ཕྱིར།ཁྲི་འཕང་རྒུ་ཡོད་པ།ཏིང་ངེ་འཛིན་ཟག་པ་མེད་པ་གསེར་གྱི་མགུར་ཆུས་སྤྲས་པ།ཐེག་ཆེན་ཕྱོགས་རིས་མེད་པའི་བུམ་པ་ཀུན་ཏུ་ཟླུམ་པ།ཚད་མེད་བཞི་ཡི་བྲེ་ལེགས་རྒྱས་པ།ཐུགས་དཀར་ལམ་གྱི་སྲོག་ཤིང་དྲངས་པ།མི་འགྱུར་སྟོབས་ཀྱི་འཁོར་ལོ་བཅུ་གསུམ་འབར་བ།ཐུགས་རྗེ་བྱིན་རླབས་ཀྱི་ཆར་ཁེབ་སྙོམས་པ།བོན་སྐུའི་ཏོག་ལ་ཐབས་ཤེས་ཀྱིས་བྱ་རུ།རིག་གསལ་ཉི་ཟླའི་ཡེ་ཤེས་ཀྱི་བྱ་གྲི་ཆིབས་པ།འོད་ཟེར་གྱི་དར་བརྒྱད་ཕྱོགས་བཅུར་འཕྲོ་བ།དེ་ལ་ཕྱག་འཚལ་ལོ།།ཞེས་སོགས་གསུངས་སོ།།